SUPER เตรียมยื่นไฟลิ่งกองอินฟราฯภายในส.ค.นี้
SUPER เตรียมยื่นไฟลิ่งกองอินฟราฯภายในส.ค.นี้ หวังนำเงินที่ได้จากการระดมทุนไปขยายการลงทุนในอนาคต 
24 ก.ค. 2560

นายจอมทรัพย์ โลจายะ ประธานคณะกรรมการ บริษัท ซุปเปอร์บล็อก จำกัด (มหาชน) หรือ SUPER เปิดเผยว่า บริษัทคาดจะยื่นไฟลิ่งขอจัดตั้งกองทุนโครงสร้างพื้นฐาน (Infrastructure Fund) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ในช่วงปลายเดือนส.ค.นี้ โดยยังคงจัดประชุมร่วมกับธนาคารกรุงเทพ (BBL) ซึ่งเป็นที่ปรึกษาอย่างต่อเนื่อง
อนึ่ง บริษัทระบุก่อนหน้านี้ว่าจะใช้ทรัพย์สินในโครงการผลิตไฟฟ้าจากพลังงานแสงอาทิตย์ นำร่องขายผ่านกองทุนฯ โดยมีขนาดกำลังการผลิตเบื้องต้น 100-120 เมกะวัตต์  มีวัตถุประสงค์จะนำเงินที่ได้จากการระดมทุนไปขยายการลงทุนในอนาคต ซึ่งมั่นใจว่าจะช่วยผลักดันธุรกิจเติบโตอย่างแข็งแกร่ง สร้างผลการดำเนินงานให้เติบโตอย่างก้าวกระโดด และสร้างผลตอบแทนที่ดีกับผู้ถือหุ้น